Leander Dendoncker

Leander Dendoncker (sündinud 15. aprillil 1995 Passendales) on Belgia jalgpallur, kes mängib kaitsja või kaitsva poolkaitsjana Premier League'i klubis Aston Villa ja Belgia jalgpallikoondises.

Ta alustas klubikarjääri kodumaal Anderlechtis, mille noortesüsteemiga liitus ta 2009. aastal. Klubi põhimeeskonnas mängis ta alates hooajast 2014–15. Hooajal 2016–17 tuli ta klubiga Belgia meistriks.

2018. aasta augustis suundus ta laenule äsja Inglismaa kõrgliigasse tõusnud Wolverhampton Wanderersi."Wolves land Belgium international Dendoncker". Wolverhampton Wanderers F.C. 9.8.2018. Vaadatud 7.2.2019 Esimese värava Inglismaa kõrgliigas lõi ta 2. veebruaril 2019 mängus Evertoni vastu. 2019. aasta juulis sõlmis ta klubiga püsiva lepingu."Wolves sign Leander Dendoncker on permanent deal". Sky Sports. 1.7.2019. Vaadatud 16.7.2020

2022. aasta septembris siirdus ta Aston Villasse.

Belgia jalgpallikoondises tegi Dendoncker debüüdi 7. juuni 2015 sõprusmängus Prantsusmaa vastu. Koondisekarjääri esimese värava lõi ta 8. juunil 2022 UEFA Rahvuste Liiga mängus Poola vastu. Ta kuulus Belgia koondisse 2018. aasta maailmameistrivõistlustel ja 2021. aasta Euroopa meistrivõistlustel.

 Saavutused 
Anderlecht
Belgia kõrgliiga: 2016–17
Belgia superkarikas: 2013, 2014

 Viited 

 Välislingid 

Kategooria:Belgia jalgpallurid
Kategooria:RSC Anderlechti mängijad
Kategooria:Wolverhampton Wanderers FC mängijad
Kategooria:Aston Villa FC mängijad
Kategooria:Premier League'i mängijad
Kategooria:Sündinud 1995